
74                                                                                                                                    DR 31.10.2016                                    

 

Oleh yang demikian saya memohon dan berharap Kementerian Kewangan dan 
Bank Negara Malaysia dapat menimbangkan cadangan untuk melonggarkan syarat-syarat 
pinjaman untuk pembelian rumah kos rendah, kos sederhana rendah mahupun rumah 
mampu milik. Sehubungan dengan itu juga, apakah langkah-langkah yang wajar diambil 
untuk menangani kadar penolakan pinjaman oleh pihak bank yang terlalu tinggi kepada 
permohonan pinjaman perumahan.  

Tuan Yang di-Pertua, isu seterusnya ialah pertumbuhan ekonomi sejak beberapa 
tahun dahulu menjadikan laluan Pekan Nanas ke Johor Bahru saban hari bertambah sesak 
hasil pembangunan di kawasan tersebut dan limpahan pembangunan Wilayah Iskandar. 
Maka isu kesesakan kenderaan di laluan Pekan Nanas-Johor Bahru menjadi aduan utama 
yang diterima oleh Pusat Khidmat Ahli Parlimen Tanjong Piai dan telah beberapa kali 
dibangkitkan dalam Dewan yang mulia ini sejak saya diberi mandat untuk menjadi wakil 
rakyat pada PRU Ke-12, namun sehingga hari ini tindakan pelaksanaan yang telah diambil 
oleh Kementerian Kerja Raya masih tidak berpuas hati. Aduan demi aduan dan kajian demi 
kajian telah kedengaran namun sehingga hari ini hasil kajian masih tidak memuaskan 
walaupun sepuluh tahun telah berlalu.  

Tuan Yang di-Pertua terkini saya difahamkan bahawa Jabatan Kerja Raya Daerah 
Pontian telah mencadangkan sebuah laluan alternatif dari Jalan Sawah ke Ulu Choh bagi 
mengatasi kesesakan lalu lintas yang disebabkan penetrate di Bandar Pekan Nanas yang 
menjadi sebab utama kesesakan kerana setiap kenderaan yang ingin ke Johor Bahru 
ataupun yang perlu melalui Bandar Pekan Nanas yang telah sedia sempit dan sesak. 

Laluan alternatif yang dicadangkan ini mempunyai jalan asas dan melibatkan kos 
yang tidak terlalu tinggi berbanding dengan cadangan lain seperti bypass sebelum ini 
walaupun cadangan bypass memberi impak yang lebih baik. Dalam Bajet 2017 terdapat 
peruntukan sebanyak RM1 bilion untuk membina dan menaik taraf 616 kilometer jalan 
kampung, jambatan akan meningkatkan jaringan perhubungan kampung, pekan dan 
bandar. Oleh yang demikian, saya memohon Kementerian Kerja Raya supaya pelaksanaan 
jalan alternatif ini dapat disegerakan memandangkan isu kesesakan kenderaan di laluan 
Pekan Nanas-Johor Bahru menjadi topik yang sentiasa panas serta menjadi peluru pihak 
pembangkang untuk menembak pihak kerajaan. 

Tuan Yang di-Pertua, berdasarkan pengalaman dan aduan yang diterima lampu 
isyarat yang terlampau banyak adalah satu punca utama berlakunya kesesakan kerana 
terdapat lima lampu isyarat yang perlu ditempuh pengguna jalan raya hanya dalam jarak 
perjalanan empat kilometer sahaja dalam kawasan Bandar Pekan Nanas. Sehubungan 
dengan itu, saya ingin mengulangi cadangan saya dalam sesi bahas yang lepas kepada 
Kementerian Kerja Raya supaya sistem lampu isyarat di persimpangan Sekolah 
Kebangsaan Batu 24 ditukarkan kepada persimpangan bulatan atau dengan izin, 
roundabout bagi memberikan laluan yang lebih lancar. 

■1700 

 Tuan Yang di-Pertua, saya teruskan isu berkaitan dengan perkhidmatan syarikat 
Telekom Malaysia Berhad. Tuan Yang di-Pertua, kita melihat bahawa penswastaan 
umumnya dikatakan kepada perkhidmatan yang lebih cekap, lebih pantas dan lebih 
berkesan. Walau bagaimanapun, berdasarkan maklum balas dan aduan rakyat di kawasan 
Parlimen saya, ini bukanlah situasi sebenar apabila kita merujuk kepada perkhidmatan 
syarikat Telekom Malaysia Berhad pada masa ini.  

 Perkhidmatan Telekom khasnya perkhidmatan internet di kawasan Pekan Nanas 
sejak kebelakangan ini terdapat rungutan yang banyak daripada orang ramai. Kelewatan 
beberapa hari sebelum aduan diambil tindakan seperti gangguan perkhidmatan ataupun 
terputus perkhidmatan internet seolah-olah sudah menjadi satu norma kerja yang bukan 
menggambarkan sesebuah perkhidmatan penswastaan yang dijalankan.  

Tuan Yang di-Pertua, pada zaman telefon pintar ini dengan perkembangan pesat 
perniagaan atas talian, maka keperluan perkhidmatan internet yang berkesan dan jaringan 
yang stabil amatlah diperlukan. Perbincangan mengenai perniagaan atas talian tidak dapat 
dipisahkan dengan generasi muda pada hari ini. Kelompok ini adalah penyumbang utama 
yang terlibat dalam perniagaan atas talian dan merupakan kelompok terbesar pengundi 
pada pilihan raya akan datang.  



Oleh yang demikian saya memohon dan berharap Kementerian Kewangan dan Bank Negara Malaysia dapat menimbangkan cadangan untuk melonggarkan syarat-syarat pinjaman untuk pembelian rumah kos rendah, kos sederhana rendah mahupun rumah mampu milik. Sehubungan dengan itu juga, apakah langkah-langkah yang wajar diambil untuk menangani kadar penolakan pinjaman oleh pihak bank yang terlalu tinggi kepada permohonan pinjaman perumahan. Tuan Yang di-Pertua, isu seterusnya ialah pertumbuhan ekonomi sejak beberapa tahun dahulu menjadikan laluan Pekan Nanas ke Johor Bahru saban hari bertambah sesak hasil pembangunan di kawasan tersebut dan limpahan pembangunan Wilayah Iskandar. Maka isu kesesakan kenderaan di laluan Pekan Nanas-Johor Bahru menjadi aduan utama yang diterima oleh Pusat Khidmat Ahli Parlimen Tanjong Piai dan telah beberapa kali dibangkitkan dalam Dewan yang mulia ini sejak saya diberi mandat untuk menjadi wakil rakyat pada PRU Ke-12, namun sehingga hari ini tindakan pelaksanaan yang telah diambil oleh Kementerian Kerja Raya masih tidak berpuas hati. Aduan demi aduan dan kajian demi kajian telah kedengaran namun sehingga hari ini hasil kajian masih tidak memuaskan walaupun sepuluh tahun telah berlalu. Tuan Yang di-Pertua terkini saya difahamkan bahawa Jabatan Kerja Raya Daerah Pontian telah mencadangkan sebuah laluan alternatif dari Jalan Sawah ke Ulu Choh bagi mengatasi kesesakan lalu lintas yang disebabkan penetrate di Bandar Pekan Nanas yang menjadi sebab utama kesesakan kerana setiap kenderaan yang ingin ke Johor Bahru ataupun yang perlu melalui Bandar Pekan Nanas yang telah sedia sempit dan sesak. Laluan alternatif yang dicadangkan ini mempunyai jalan asas dan melibatkan kos yang tidak terlalu tinggi berbanding dengan cadangan lain seperti bypass sebelum ini walaupun cadangan bypass memberi impak yang lebih baik. Dalam Bajet 2017 terdapat peruntukan sebanyak RM1 bilion untuk membina dan menaik taraf 616 kilometer jalan kampung, jambatan akan meningkatkan jaringan perhubungan kampung, pekan dan bandar. Oleh yang demikian, saya memohon Kementerian Kerja Raya supaya pelaksanaan jalan alternatif ini dapat disegerakan memandangkan isu kesesakan kenderaan di laluan Pekan Nanas-Johor Bahru menjadi topik yang sentiasa panas serta menjadi peluru pihak pembangkang untuk menembak pihak kerajaan. Tuan Yang di-Pertua, berdasarkan pengalaman dan aduan yang diterima lampu isyarat yang terlampau banyak adalah satu punca utama berlakunya kesesakan kerana terdapat lima lampu isyarat yang perlu ditempuh pengguna jalan raya hanya dalam jarak perjalanan empat kilometer sahaja dalam kawasan Bandar Pekan Nanas. Sehubungan dengan itu, saya ingin mengulangi cadangan saya dalam sesi bahas yang lepas kepada Kementerian Kerja Raya supaya sistem lampu isyarat di persimpangan Sekolah Kebangsaan Batu 24 ditukarkan kepada persimpangan bulatan atau dengan izin, roundabout bagi memberikan laluan yang lebih lancar. #1700. Tuan Yang di-Pertua, saya teruskan isu berkaitan dengan perkhidmatan syarikat Telekom Malaysia Berhad. Tuan Yang di-Pertua, kita melihat bahawa penswastaan umumnya dikatakan kepada perkhidmatan yang lebih cekap, lebih pantas dan lebih berkesan. Walau bagaimanapun, berdasarkan maklum balas dan aduan rakyat di kawasan Parlimen saya, ini bukanlah situasi sebenar apabila kita merujuk kepada perkhidmatan syarikat Telekom Malaysia Berhad pada masa ini. Perkhidmatan Telekom khasnya perkhidmatan internet di kawasan Pekan Nanas sejak kebelakangan ini terdapat rungutan yang banyak daripada orang ramai. Kelewatan beberapa hari sebelum aduan diambil tindakan seperti gangguan perkhidmatan ataupun terputus perkhidmatan internet seolah-olah sudah menjadi satu norma kerja yang bukan menggambarkan sesebuah perkhidmatan penswastaan yang dijalankan. Tuan Yang di-Pertua, pada zaman telefon pintar ini dengan perkembangan pesat perniagaan atas talian, maka keperluan perkhidmatan internet yang berkesan dan jaringan yang stabil amatlah diperlukan. Perbincangan mengenai perniagaan atas talian tidak dapat dipisahkan dengan generasi muda pada hari ini. Kelompok ini adalah penyumbang utama yang terlibat dalam perniagaan atas talian dan merupakan kelompok terbesar pengundi pada pilihan raya akan datang.